Regeringens nedlukning af syv nordjyske kommuner giver mange spørgsmål for de virksomheder, der i større eller mindre grad af de nye restriktioner. Derfor har Erhvervshus Nordjylland etableret en corona-hotline, og de har på kort tid modtaget mange henvendelser. - Virksomhederne spørger: Hvad betyder det for mig? Må medarbejderne krydse kommunegrænsen og komme på arbejde? Er vores virksomhed en samfundskritisk virksomhed. Det er tydeligt, at der torsdag og fredag var mange spørgsmål, siger Claus Hein, der er en del af Erhvervshus Nordjyllands coronahotline. Virksomheder har forståelse for nedlukningen På trods af, at det kan være en svær situation for virksomheder, der mister indtægter eller medarbejdere for en periode, reagerer de ifølge Claus Hein positivt, og han oplever, at virksomhederne har forståelse for situationen. - Dem jeg har talt med, har reageret overvejende forstående, og det er mit indtryk, at man agerer efter situationen. Der er selvfølgelig nogen, der er meget kede af det, for det er en vanskelig og trist situation, siger Claus Hein. Erhvervshus Nordjylland forsøger, udover at rådgive om myndighedernes retningslinjer, at hjælpe konkret med de udfordringer, virksomhederne er ramt af. - Hvis de har en produktion, der skal køre, og medarbejderne ikke kan komme, hjælper vi med at finde anden arbejdskraft. Og vi kan hjælpe med råd og vejledning til, hvordan de skal håndtere det. Der er et særligt fokus på minkbranchen, på et pressemøde onsdag blev bedt om at slå alle besætninger ned i hele Danmark. - Her kan vi tage virksomhederne mere i hånden og hjælpe dem med arbejdsmarkedssystemet. Skal vi finde et andet arbejde? Skal vi omskole vores produktion til noget andet? Skal vi afvikle farmen? Det er nogle af de spørgsmål, minkavlerne har, siger Claus Hein.

Referat:
Efter regeringens nedlukning af syv nordjyske kommuner står mange virksomheder over for udfordringer, som Erhvervshus Nordjylland nu forsøger at hjælpe dem med.